23న అనంత పద్మనాభవ్రతం
మనుషులు చేసే పనుల వెనుక అనేక ఉద్దేశాలు ఉంటాయి. కోరుకున్నవి నెరవేరాలని, కష్టాలు తొలగిపోవాలని, ప్రకృతికి కృతజ్ఞతలు తెలపాలని.. వ్రతాలు, పూజలు చేస్తుంటారు. భాద్రపద శుద్ధ చతుర్దశి నాడు ఆచరించే 'అనంత పద్మనాభ వ్రతం' కూడా ఈ కోవకే చెందుతుంది. అరణ్యవాసంలో ఉన్న పాండవులు తమ కష్టాలు గట్టెక్కేందుకు ఏదైనా ఉపాయం చెప్పమని కోరగా.. అనంతపద్మనాభ వ్రతాన్ని చేయమని చెప్పాడట శ్రీకృష్ణుడు. ఆధ్యాత్మిక సాధనకు, లౌకిక విజయాలకు ఈ వ్రతం ఉత్తమ సాధనంగా చెబుతారు.
వ్రతం విధివిధానాలు భవిష్యోత్తర పురాణంలో వివరంగా ప్రస్తావించారు. వ్రతంలో భాగంగా పిండితో ఏడు పడగల నాగుపామును చిత్రిస్తారు. దర్బలతో పాము బొమ్మను చేసి పూజిస్తారు. ఈ పామును కలశంపై ఉంచుతారు. కలశంలో పవిత్ర జలాలతో పాటు, కొద్దిగా పాలు, పోకచెక్క, వెండినాణెం వేస్తారు. కలశంలోని నీటిలోకి యమునా నదిని ఆవాహన చేసి వ్రతం కొనసాగిస్తారు. ఈ వ్రతాన్ని పాలీ చతుర్దశి వ్రతం అనీ, కదలీ వ్రతం అనీ పిలుస్తారు. ఒడిశాలో అఘోర చతుర్దశి అంటారు. వ్రతం ఆచరించే చతుర్దశి తిధి పౌర్ణమితో ఉంటే శ్రేష్ఠమని చెబుతారు.
23na ananta padmanaabhavratam
manushulu chese panula venuka aneka uddesaalu untaayi. korukunnavi neraveraalani, kashtaalu tolagipovalani, prakrutiki krutagnatalu telapaalani.. vrataalu, poojalu chestuntaaru. bhaadrapada suddha chaturdasi naadu aacharinche 'ananta padmanabha vratam' kuudaa ee kovake chendutundi. aranyavaasamlo unna paandavulu tama kashtaalu gattekkenduku edaina upaayam cheppamani koraga.. anantapadmanabha vrataanni cheyamani cheppadata srikrishnudu. aadhyaatmika saadhanaku, loukika vijayaalaku ee vratam uttama saadhanamgaa chebutaaru.
vratam vidhividhaanaalu bhavishyottara puraanamlo vivaramgaa prastaavinchaaru. vratamlo bhagamga pinditho edu padagala nagupamunu chitristaaru. darbalatho paamu bommanu chesi poojistaaru. ee paamunu kalasampai unchutaaru. kalasamlo pavitra jalaalatho paatu, koddigaa paalu, pokachekka, vendinanem vestaaru. kalasamlooni neetiloki yamuna nadini aavahana chesi vratam konasaagistaaru. ee vrataanni pali chaturdasi vratam any, kadali vratam any pilustaaru. odisaalo aghora chaturdasi antaaru. vratam aacharinche chaturdasi tidhi pournamitho unte shreshtamani chebutaaru.